Teoh Beng Hock

Teoh Beng Hock () (født i 1979, død 16. juli 2009) var en malaysisk journalist.

Teoh var også politisk rådgiver for Ean Yong Hian Wah, medlem av den malaysiske lovgivende forsamling for delstaten Selangor og statlige utøvende råd. Den 15. juli 2009 ble Teoh hentet inn til den malaysiske anti-korrupsjonskomiteens (MACC) hovedkvarter i Shah Alamsom i Selangor. Han skal ha hatt status vitne i en sak angående påstander om korrupsjon blant representanter for delstaten Selangor.  Etter et forhør på 11 timer, ble han sist sett sovende på en sofa i 15. etasje klokken 6 på morgenen. 13.30 ble han funnet død på taket av en bygning ved siden av MACCs hovedkvarter. Ledere av den uformelle, politiske koalisjonen Pakatan Rakyat har, sammen med en del føderale regjeringsmedlemmer, bedt om at en kongelig undersøkelseskommisjon skal undersøke dødsfallet.

Teoh var forlovet med den 28 år gamle læreren Soh Cher Wei, og  etter to års forlovelse hadde paret planlagt å registrere deres ekteskap dagen etter hans død. På tidspunktet for Teohs død var kjæresten to måneder gravid. Den offisielle obduksjonen av Teoh fastslo at han døde som følge av indre skader påført av et fall. Teohs familie hevdet at dødsfallet kom som følge av politiets hardhendte opptreden. 

 Referanser 

Kategori:Malaysiske journalister
Kategori:Malaysiske politikere
Kategori:Personer fra Kuala Lumpur